stanford-oval/wikipedia huggingface dataset:
Apostolinen vikaari

Apostolinen vikaari on paavin sijaisen arvonimi valtiossa, jossa ei ole katolista piispaa. Tällainen henkilö johtaa apostolista vikariaattia. Nimitystä käytetään myös paavin erikoislähettilään arvonimenä. Norjan katolinen seurakunta kuului vuoteen 1892 asti Ruotsin apostoliseen vikariaattiin. Sen jälkeen apostolinen vikaari työskenteli sekä Oslossa että Tukholmassa. Tanska sai oman apostolisen vikaarin 1892 ja Suomi 1923. Suomen apostolinen vikaarikunta korotettiin hiippakunnaksi 1955.
Katolisen kirkon paikallishallinnon järjestäminen riippuu kirkon aseman vakiintuneisuudesta alueella tai valtiossa. Uusi lähetysalue on aluksi papin johtama missio sui iuris. Sitä seuraa apostolinen prefektuura, jota johtaa apostoliseksi prefektiksi kutsuttu pappi. Hänet nimittää tehtäväänsä paavi ja hänellä on piispan valtuudet, mutta häntä ei ole vihitty piispaksi. Seuraava aste on apostolinen vikariaatti, jota seuraa piispan johtama hiippakunta.
Aiheesta muualla

Kuvia tai muita tiedostoja aiheesta Apostolinen vikaari Wikimedia Commonsissa
Aukusti (tapahtuma)

Aukusti on Kurikan Jalasjärvellä vuosittain järjestettävä kulttuuritapahtuma, jossa on konsertteja, näyttelyitä, kisailuja ja markkinat. Se toteutettiin lähes kokonaan etelä-pohjalaisten naapurikuntien 15–30-vuotiaiden nuorten kautta saatavien vapaaehtoistyöntekijöiden voimin. Iso vastuu tapahtuman järjestämisestä kuului kuitenkin Jalasjärven Nuorisovaltuustolle. Aukusti sai myös Jalasjärven aikuisväestön sekä yritysten apua ja tukea. Aukusti-tapahtuman itse järjestäjä oli jalasjärveläinen Mukula Ry.
Historia

Aukusti järjestettiin ensimmäisen kerran vuonna 2000. Viimeisen kerran Aukusti järjestettiin elokuussa 2018. Tämän jälkeen järjestävät jatkoivat Ilsujen järjestämistä. Vuonna 2023 Aukusti järjestettiin taas 11. –12. elokuuta.
Aiheesta muualla

Aukustin kotisivut
Asian Le Mans Series -kausi 2021

Asian Le Mans Series -kausi 2021 oli Asian Le Mans Series -sarjan 9. kausi.
Kilpailukalenteri

Kaudella ajettiin neljä neljän tunnin kilpailua. Kaksi ensimmäistä kilpailua ajettiin peräkkäisinä päivinä Dubaissa ja kaksi jälkimmäistä kilpailua ajettiin peräkkäisinä päivinä Abu Dhabissa.
Lokakuussa 2020 kerrottiin aikeesta ajaa kaikki neljä kilpailua Yas Marinan radalla johtuen koronapandemian aiheuttamista matkustusrajoituksista.
| Nro | Kilpailu | Rata | Sijainti | Ajankohta |
| --- | --- | --- | --- | --- |
| 1 | Dubain 4 tunnin ajo |  Dubai Autodrome | Dubai, Yhdistyneet arabiemiirikunnat | 13. helmikuuta |
| 2 | Dubain 4 tunnin ajo |  Dubai Autodrome | Dubai, Yhdistyneet arabiemiirikunnat | 14. helmikuuta |
| 3 | Abu Dhabin 4 tunnin ajo |  Yas Marina Circuit | Abu Dhabi, Yhdistyneet arabiemiirikunnat | 19. helmikuuta |
| 4 | Abu Dhabin 4 tunnin ajo |  Yas Marina Circuit | Abu Dhabi, Yhdistyneet arabiemiirikunnat | 20. helmikuuta |
Tulokset

| Nro | Rata | LMP2-voittajatalli> LMP2-voittajakuljettajat | LMP2 Am -voittajatalli> LMP2 Am -voittajakuljettajat | LMP3-voittajatalli> LMP3-voittajakuljettajat | GT-voittajatalli> GT-voittajakuljettajat | GT Am -voittajatalli> GT Am -voittajakuljettajat | Raportti |
| --- | --- | --- | --- | --- | --- | --- | --- |
| 1 |  Dubai |  G-Drive Racing |  Era Motorsport |  United Autosports |  Precote Herberth Motorsport |  Rinaldi Racing | Raportti |
| 1 |  Dubai |  René Binder  Ferdinand von Habsburg  Ye Yifei |  Andreas Laskaratos  Dwight Merriman  Kyle Tilley |  Wayne Boyd  Manuel Maldonado  Rory Penttinen |  Ralf Bohn  Alfred Renauer  Robert Renauer |  Christian Hook  Patrick Kujala  Manuel Lauck | Raportti |
| 2 |  Dubai |  G-Drive Racing |  Era Motorsport |  United Autosports |  GPX Racing |  Rinaldi Racing | Raportti |
| 2 |  Dubai |  René Binder  Ferdinand von Habsburg  Ye Yifei |  Andreas Laskaratos  Dwight Merriman  Kyle Tilley |  Wayne Boyd  Manuel Maldonado  Rory Penttinen |  Julien Andlauer  Alain Ferté  Axcil Jefferies |  Christian Hook  Patrick Kujala  Manuel Lauck | Raportti |
| 3 |  Abu Dhabi |  Jota |  Era Motorsport |  Nielsen Racing |  GPX Racing |  Rinaldi Racing | Raportti |
| 3 |  Abu Dhabi |  Tom Blomqvist  Sean Gelael |  Andreas Laskaratos  Dwight Merriman  Kyle Tilley |  Colin Noble  Anthony Wells |  Julien Andlauer  Alain Ferté  Axcil Jefferies |  Christian Hook  Patrick Kujala  Manuel Lauck | Raportti |
| 4 |  Abu Dhabi |  Jota |  Era Motorsport |  United Autosports |  Car Guy Racing |  Walkenhorst Motorsport | Raportti |
| 4 |  Abu Dhabi |  Tom Blomqvist  Sean Gelael |  Andreas Laskaratos  Dwight Merriman  Kyle Tilley |  Wayne Boyd  Manuel Maldonado  Rory Penttinen |  Mikkel Jensen  Takeshi Kimura  Côme Ledogar |  Jörg Breuer  Sami-Matti Trogen  Henry Walkenhorst | Raportti |
Bashkim Fino

| Bashkim Fino |
| --- | --- |

Albanian pääministeri
 11.3.1997 – 24.7.1997  
Edeltäjä:  Aleksandër Meksi
Seuraaja:  Fatos Nano
Henkilötiedot
Syntynyt: 12. lokakuuta 1962
Kuollut: 29. maaliskuuta 2021 (58 vuotta)
Tiedot
Puolue:  Albanian sosialistipuolue
Tutkinnot:  Tiranan yliopisto
 Nimikirjoitus
Bashkim Fino  (12. lokakuuta 1962 Gjirokastër – 29. maaliskuuta 2021 Tirana) oli albanialainen Albanian sosialistipuolueen poliitikko. Hän on toimi Albanian pääministerinä. Fino kuoli 29. maaliskuuta 2021 kärsittyään COVID-19:stä.
Astrochelys

| Astrochelys |
| --- | --- |
 Sädekilpikonna (Astrochelys radiata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Maakilpikonnat Testudinidae
Suku::  Astrochelys  Gray, 1873
Katso myös
   Astrochelys Wikispeciesissä   Astrochelys Commonsissa 
Infobox OKNimi-testi OK: 
Astrochelys on Madagaskarilla elävä maakilpikonnasuku. Se sisältää kaksi äärimmäisen uhanalaista ja yhden äskettäin sukupuuttoon kuolleen lajin.
Lajit

Astrochelys-sukuun kuuluu kolme lajia:
Sädekilpikonna (Astrochelys radiata)
†Astrochelys rogerbouri
Angonoka (Astrochelys yniphora)
Yhdestä reisiluusta tunnettu Astrochelys rogerbouri kuoli sukupuuttoon alle 1500 vuotta sitten, kun ihminen jo asutti Madagaskaria.
Kuvaus

Astrochelys-lajit ovat suurikokoisia kilpikonnia. Angonokan kilven pituus voi olla noin 52 senttimetriä, kun taas sädekilpikonna on pienempi, kilven pituudeltaan enintään 39,5 senttimetriä. Astrochelys rogerbouri ei poikennut kooltaan nykyisistä lajeista: sen kilven pituus oli arviolta 50 senttimetriä.
Kehityshistoria

Astrochelys edustaa maakilpikonnien kehityslinjaa, joka on saapunut Madagaskarille Afrikan mantereelta. Astrochelys-suvun lisäksi tähän kehityslinjaan kuuluvat Aldabrachelys ja Pyxis, joista viimeksi mainittu on Astrochelys-suvun läheisin sukulainen. Madagaskarilta ei ole löydetty holoseenia vanhempia maakilpikonnien jäänteitä, mutta molekyylikellon perusteella Astrochelys ja Pyxis ovat eronneet toisistaan noin 25 miljoonaa vuotta sitten.
Madagaskarilla tiedetään eläneen äskettäin seitsemän kotoperäistä maakilpikonnalajia, joista kolme kuuluu sukuun Astrochelys, kaksi sukuun Aldabrachelys ja kaksi sukuun Pyxis. Näistä Astrochelys rogerbouri ja molemmat Aldabrachelys-lajit ovat kuolleet sukupuuttoon sen jälkeen, kun ihminen saapui Madagaskarille.
Kaikki kolme Astrochelys-lajia on DNA-sekvensoitu. Astrochelys rogerbouri eli samalla alueella kuin sädekilpikonna, mutta se oli ilmeisesti läheisempää sukua angonokalle.
Baseballin Euroopan-mestaruuskilpailujen B-sarja 1990

Baseballin Euroopan-mestaruuskilpailujen 1990 B-sarja pelattiin Italiassa. Turnaukseen osallistui seitsemän joukkuetta ja voittajalle oli tarjolla paikka A-sarjan turnaukseen 1991. Voittajaksi selvisi kisojen ensikertalainen, Neuvostoliitto.
Ottelut ja sarjataulukot

| Joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Neuvostoliitto | 3 | 3 | 0 | 1.000 |  | 16-6 | 9-1 | 29-3 |
|  Tšekkoslovakia | 3 | 2 | 1 | .667 | - |  | 27-8 | 14-2 |
|  Sveitsi | 3 | 1 | 2 | .333 | - | - |  | 12-1 |
|  Puola | 3 | 0 | 3 | .000 | - | - | - |  |
| Joukkue | Ot>  | V | H | AVG |  |  |  |
| --- | --- | --- | --- | --- | --- | --- | --- |
|  Länsi-Saksa | 2 | 2 | 0 | 1.000 |  | 27-1 | 29-5 |
|  Jugoslavia | 2 | 1 | 1 | .500 | - |  | 11-5 |
|  Itävalta | 2 | 0 | 2 | .000 | - | - |  |
| Välierät  |
| --- | --- | --- | --- |
|  | Länsi-Saksa | Tšekkoslovakia | 12–2 |
|  | Neuvostoliitto | Jugoslavia | 15–3 |
| Loppuottelu  |
| --- | --- | --- | --- |
|  | Neuvostoliitto | Länsi-Saksa | 8–1 |
Bashir Abdi

| Mitalit | Mitalit | Mitalit |  |
| --- | --- | --- | --- |
|  Abdi vuonna 2018 |  Abdi vuonna 2018 |  Abdi vuonna 2018 |  |
Maa:   Belgia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | Maraton |  |
|  Pronssia | Tokio 2020 | Maraton |  |
| MM-kilpailut  | MM-kilpailut  | MM-kilpailut  |  |
|  Pronssia | Eugene 2022 | Maraton |  |
| EM-kilpailut  | EM-kilpailut  | EM-kilpailut  |  |
|  Hopeaa | Berliini 2018 | 10 000 m |  |
Bashir Abdi (s. 10. helmikuuta 1989 El Afweyn, Somalimaa, Somalia) on belgialainen yleisurheilija ja olympiamitalisti. Hän on erikoistunut kestävyysjuoksuun.
Ensimmäisiin aikuisten arvokilpailuihin Abdi osallistui vuonna 2012, kun hän kilpaili Helsingin EM-kilpailuissa 10 000 ja 5 000 metrin kilpailuissa ollen pidemmällä matkalla neljäs ja lyhyemmällä kahdeksas. Ensimmäisiin MM-kilpailuihin Abdi osallistui Moskovan MM-kilpailuissa 2013, kun hän oli 10 000 metrillä 23:s. Zürichin EM-kilpailuissa 2014 hän sijoittui 10 000 metrillä viidenneksi. Hän kilpaili myös Pekingin MM-kilpailuissa 2015, mutta ei saanut tulosta viidellä- tai kymmenellätuhannella metrillä.
Ensimmäisiin olympialaisiinsa Abdi osallistui Rio de Janeirossa 2016. Riossa hän oli 5 000 metrillä 16. ja 10 000 metrillä 20. Lontoon MM-kilpailuissa 2017 hän oli 5 000 metrin kilpailussa oman eränsä kuudes. Ensimmäisen arvokisamitalinsa Abdi voitti Berliinin EM-kilpailuissa 2018, jolloin hän oli toinen kymmenen kilometrin kilpailussa. Hän kilpaili samana vuonna ensimmäisen kerran maratonilla, kun hän oli Rotterdamin maratonin seitsemäs. Hän sijoittui toiseksi Tokion maratonilla 2020.
Vuonna 2021 Abdi oli kolmas Tokion olympialaisten maratonilla häviten voittajalle hieman yli minuutin ja hopeamitalin vain kahdella sekunnilla. Samana vuonna hän voitti Rotterdamin maratonin. Vuonna 2022 Abdi saavutti uransa ensimmäisen MM-mitalin, kun hän oli kolmas Eugenen MM-kilpailujen maratonilla. Hän sijoittui kolmanneksi Lontoon maratonilla 2022 ja Chicagon maratonilla 2023. Pariisin olympialaisissa 2024 hän saavutti maratonilla hopeaa ajalla 2.06.47.
Basic english

Basic english on Charles Kay Ogdenin kehittämä englantiin perustuva keinotekoinen kieli. Hän kuvasi sen kirjassaan Basic English: A General Introduction with Rules and Grammar (1930). Basic englishissä on huomattavasti pienempi sanasto kuin perinteisessä englannissa; ainoastaan 850 sanaa. Siinä myös kielioppia on hiukan yksinkertaistettu. Kieli on suunnattu erityisesti henkilöille, jotka puhuvat äidinkielenään jotakin muuta kieltä kuin englantia.
Basic englishin käyttöä kansainvälisenä kielenä tukivat aikanaan muun muassa Winston Churchill ja Franklin Roosevelt.
Keinotekoiset kielet
afrihili
babm
basic english
borduuri
budinos
dothraki
dunia
ekspreso
esperanto
esperanto II
europanto
fasala
gestuno
glosa
hutt
ido
interlingua
interlingue
interslaavi
ithkuil
klingon
kotava
latino sine flexione
lingua franca nova
loglan
lojban
loxian
mondlango
neo
novial
pandunia
quenya
sindar
slovio
solresol
sona
syldaavi
talossa
toki pona
uuskieli
volapük
kansainvälinen apukieli
taidekieli
suunnitelmakieli
luettelo keinotekoisista kielistä
Basil Cameron

Basil Cameron CBE (18. elokuuta 1884 Reading – 26. kesäkuuta 1975 Leominster) oli brittiläinen kapellimestari. Hän johti sekä vakavaa että kevyempää musiikkia.
Cameron opiskeli urkuri, säveltäjä T. Tertius Noblen johdolla sekä vuosina 1902–1906 Berliinin musiikkikorkeakoulussa opettajinaan viulistit Joseph Joachim ja Leopold Auer. Palattuaan kotimaahansa hän pääsikin Lontoon sinfoniaorkesterin viulistiksi ennen tulemistaan tunnetuksi kapellimestarina. Hänen uransa keskeytti tilapäisesti ensimmäinen maailmansota, jossa hän haavoittui.
Cameronin uraa kapellimestarina edisti Percy Graingerin ja George Bernard Shawin tuki. Hän johti Britanniassa muun muassa BBC:n sinfoniaorkesteria 1920–30-lukujen vaihteessa. Vuonna 1930 hän esiintyi vierailevana kapellimestarina San Franciscon sinfoniaorkesterin johdossa ja sai kutsun sen musiikilliseksi johtajaksi, jona hän toimi yhdessä Issay Dobrovenin kanssa. Vuonna 1932 Cameron jätti tämän tehtävän ja ryhtyi Seattlen sinfoniaorkesterin pysyväksi kapellimestariksi, jona toimi vuoteen 1938, jolloin palasi kotimaahansa. Hän jatkoi työtään sekä Britanniassa että ulkomailla. Hän muun muassa avusti Henry Woodia, esiintyi Elisabeth Schwarzkopfin kanssa ja teki levytyksiä pianisti Benno Moiseiwitschin kanssa. Vuonna 1957 hänestä tehtiin Brittiläisen imperiumin ritarikunnan komentaja.
BITNET

BITNET oli osa yhdysvaltalaisten yliopistojen verkkojärjestelmää. Sen kehittivät Ira Fuchs New Yorkin kaupunginyliopistosta (CUNY) ja Greydon Freeman Yalen yliopistosta vuonna 1981. Teknisesti se koostui BITNET-yhdyspisteistä ja käyttäjien puhelinverkkoyhteyksistä. Verkossa käytettiin omaa RSCS-protokollaa. Verkon palveluihin kuului alusta asti mm. sähköposti.
Muuta

BITNET:ssä aloitti vuonna 1984 MUD-roolipeli nimeltään MAD.
Aiheesta muualla

BITNET:n historiaa
Aseenkanto

Asenäyttely Houstonissa Yhdysvalloissa.
Aseenkanto-oikeus on yleisesti oikeus kantaa aseita julkisella paikalla, sekä laajemmin käsitettynä oikeus omistaa ase. Suomessa aseenkantaminen tarkoittaa sen käyttämistä hyväksyttyyn käyttötarkoitukseen (Ampuma-aselaki 13§). Aseen hallussapitolupa antaa oikeuden kantaa, kuljettaa ja säilyttää asetta. Asetta kuljetettaessa sen tulee olla suojuksessa ja lataamaton.
Historia

Alkukantaisissa yhteisöissä aseenkantoa ei ole yleensä rajoitettu. Sääty-yhteiskunnissa aseidenkanto-oikeus oli yleensä rajattu vain vapaille miehille tai ainoastaan yläluokalle.
Suomessa

Suomessa tuliaseiden omistaminen on luvanvaraista eikä yleistä perustuslakiin perustuvaa aseenkanto-oikeutta ole. Suomessa on käytössä aseen hallussapitolupa. Yksityishenkilöt eivät saa kantaa aseita julkisilla paikoilla tai paikoissa joihin on kaikilla julkinen pääsy, ilman että aseen kuljettamiselle on lain tarkoittama hyväksyttävä syy. Laki ei varsinaisesti määritä sitä mikä on "hyväksyttävä syy" puhuttaessa aseen kantamisesta. Asetta tulee aselain mukaan kuljettaa lataamattomana suojuksessa. Esim. metsästystilanteessa ase saa kuitenkin olla ladattuna ja näkyvissä myös alueilla johon muilla on avoin pääsy jokamiehenoikeuden nojalla. Tällöin puhutaan kantamisesta.
Kantamisen ja kuljettamisen suurin ero onkin että kantamisessa ase on kiinteästi haltijansa kehoa vasten, kuljettamisessa ase on siihen tarkoitetussa laukussa tai vastaavassa kantolaitteessa.
Käytännössä mahdolliset aseluvan lupaehdot voivat vaikuttaa rajoittavasti kantamiseen.
Myös kaasusumuttimen hallussapito vaatii kaasusumutinluvan poliisilta. Vuonna 2010 korkein oikeus linjasi, ettei kaasusumutin ole ampuma-ase.[lähde? ]
Periaatetasoisen lainsäädännön on kritisoitu aiheuttavan oikeusepävarmuutta ja mahdollistavan viranomaisten mielivallan toteutumisen.
Vaikka teräaseet ja työkalut eivät vaadikaan lupaa, on niidenkin kantaminen julkisella paikalla ilman selvää hyväksyttävää perustetta kielletty (ks. järjestyslaki).
Yhdysvalloissa

Yhdysvalloissa on hyvin laaja käsiaseiden kanto-oikeus perustuen perustuslain toiseen lisäykseen vuodelta 1791. Tulkinta tosin vaihtelee osavaltioittain. Jotkin osavaltiot kieltävät aseiden kantamisen piilossa, jotkin taas kieltävät aseiden kantamisen näkyvillä. Jotkin osavaltiot vaativat aseen kantamiseen piilossa erityisen luvan, jotkin eivät. Joissain kaupungeissa ja piirikunnissa käsiaseiden kantaminen tai jopa omistaminen on ollut kiellettyä, tärkeimpinä Washington DC, Chicago ja sitä ympäröivä Cook County, New York City ja Kalifornian suurkaupungit. Yhdysvaltain korkein oikeus linjasi kesällä 2010 niin, että osavaltiot eivät voi rajoittaa kansalaisten perustuslaillista aseenkanto-oikeutta. Korkeimman oikeuden tulkinnan mukaan jokaisella kansalaisella on oikeus omistaa ja kantaa asetta, eikä sitä voi rajoittaa kaupunki- tai osavaltiokohtaisesti. Tavanomaisia ampuma-aseita ei rekisteröidä.
Georgian osavaltiossa oleva Kennesaw on tunnettu siitä, että siellä lain mukaan jokaisessa taloudessa on oltava ase ja ammuksia, tietyin poikkeuksin.
Kriminologi Gary Kleckin tutkimuskatsauksen 41 tutkimuksesta puolet löysi yhteyden aseenomistuksen ja henkirikosten välillä. Laadukkaimmista tutkimuksista vain harva löysi yhteyden. Vain kuusi tutkimusta otti huomioon yli viisi tilastollisesti merkitsevää sekoittavaa muuttujaa, ja yksikään näistä ei osoittanut tuliaseiden lisäävän väkivaltaa. Yksitoista makrotason tutkimusta osoitti rikollisuuden lisäävän aseiden hankkimista, useimmat pätevin kausaation suuntaa osoittavin menetelmin, Grangerin testillä tai instrumenttimuuttujilla. Mahdollisia syitä sille, että runsaampi aseenomistus ei lisää tappoja, että nämä omistajat eivät yleensä ole rikollisia tai he jopa ovat potentiaalisia uhreja, jolloin ase suojaa rikoksilta.
Isossa-Britanniassa

Yhdistyneessä kuningaskunnassa on länsimaiden tiukimpia aselainsäädäntöjä. Siellä yksityishenkilö saa omistaa vain metsästykseen ja tiettyihin, hyvin harvoihin ampumaurheilulajeihin sopivia ampuma-aseita. Lyhyet käsituliaseet on kategorisesti kielletty, kerätty kansalaisilta pois ja hävitetty.
Vanhoja metsästyskiväärejä Suur-Savon museossa.
Berryvillen taistelu

Berryvillen taistelu (engl. Battle of Berryville) oli 3. – 4. syyskuuta 1864 käyty Yhdysvaltain sisällissodan taistelu. Se käytiin Clarken piirikunnassa Virginiassa sijaitsevassa Berryvillessa Unionin kenraalimajuri Philip Sheridanin ja Konfederaation kenraaliluutnantti Jubal Earlyn komentamien joukkojen välillä.
Ennen taistelua Unionin joukot olivat lähteneet marssimaan Halltownista etelään. Joukot saapuivat Berryvilleen 3. syyskuuta ja ryhtyivät leiriytymään alueelle. Kesken leiriytymisen Yksi Konfederaation divisioonista hyökkäsi leiriytyjiä vastaan, mutta ei onnistunut lyömään näitä. Seuraavana yönä Early siirsi kaikki komentamansa joukot Berryvilleen taistelua varten. Auringonnousun jälkeen Early kuitenkin totesi Sheridanin joukkojen olevan liian vahvoja, eikä määrännytkään joukkojaan uuteen hyökkäykseen. Hyökkäyksen sijaan Konfederaation joukot vetäytyivät hämärän tultua Opequon Creekiin.
Osapuolet menettivät taistelussa yhteensä noin 500 miestä.
Arthur ja Maltazard

| Arthur ja Maltazard> Arthur et la vengeance de Maltazard |
| --- | --- |

Ohjaaja:  Luc Besson
Käsikirjoittaja:  Luc Besson
Tuottaja:   Luc Besson  Emmanuel Prévost 
Säveltäjä:  Eric Serra
Kuvaaja:  Thierry Arbogast
Leikkaaja:  Julien Rey
Tuotantosuunnittelija:  Hugues Tissandier
Valmistustiedot
Valmistusmaa:  Ranska
Tuotantoyhtiö:  EuropaCorp Canal+
Levittäjä:  Moviemax Fórum Hungary Netflix
Ensi-ilta:  2009
Kesto:  93 min
Alkuperäiskieli:  englanti
Edeltäjä:  Arthur ja minimoit
Seuraaja:  Arthur ja kaksi maailmaa
Aiheesta muualla
IMDb 
Elonet
AllMovie
Infobox OKNimi-testi OK: 
Arthur ja Maltazard (Arthur et la vengeance de Maltazard) on Luc Bessonin animaatiotrilogian toinen osa.
Nuorten suosimassa Habbo -internetpalvelussa olleen mainoskampanjan yhteydessä pidetyn kisan voittaja, ”Joni1993”, pääsi äänittämään osan elokuvan sivurooleista.
Juoni

Arthur on palannut kotiinsa Minimoiden maasta ensimmäisen elokuvan seikkailun jälkeen. Pian on taas aika palata Minimoiden maailmaan, sillä siellä valmistetaan juhlat Arthurin paluun kunniaksi. Mutta ennen tätä kaikkea Arthur saa hätäviestin, jonka mukaan paha Maltazard (ensimmäisen elokuvan vihollinen) on kaapannut Prinsessa Selenian. Minimoiden maassa Arthur saa tietää, ettei mitään kaappausta olekaan tapahtunut, ja koko sieppausvalhe onkin vain Maltazardin kostojuoni.
Näyttelijät

Freddie Highmore
Selena Gomez
Snoop Dogg
Mia Farrow
Lou Reed
Jimmy Fallon
Ron Crawford
Logan Miller
Penny Balfour
Äänirooleissa suomeksi

| 0 | 1 | 2 |
| --- | --- | --- |
|   Henri Piispanen   | … |   Arthur   |
|   Santeri Kinnunen   | … |   Maltazard   |
|   Elli Vallinoja   | … |   Selenia   |
|   Elastinen   | … |   Max   |
|   Mariko   | … |   Replay   |
|   Aarre Karén   | … |   Archibald   |
|   Taisto Oksanen   | … |   Armand   |
|   Samuel Harjanne   | … |   Beta   |
|   Kristiina Elstelä   | … |   Daisy   |
|   Juhan af Grann   | … |   Di Vinci   |
|   Puntti Valtonen   | … |   Prosciutto   |
|   Ona Kamu   | … |   Rose   |
|   Olavi Uusivirta   | … |   Snow   |
Aiheesta muualla

Virallinen sivusto (Arkistoitu – Internet Archive)
Arthur ja Maltazard Internet Movie Databasessa (englanniksi)
Anton Vanha-Majamaa: Arthur ja Maltazard (2/5)  04.12.2009. Filmgoer.[vanhentunut linkki]
Avogadron laki

Avogadron laki on   Amedeo Avogadron vuonna 1811 kehittämä kaasulaki, jonka mukaan samassa lämpötilassa ja paineessa kaikki kaasut sisältävät yhtä suurissa tilavuuksissa yhtä monta molekyyliä tai hiukkasta eli saman ainemäärän.
Boylen lain mukaan ideaalikaasun tilavuus vakiolämpötilassa on kääntäen verrannollinen sen paineeseen. Gay-Lussacin lain mukaan taas kaasun tilavuus vakiopaineessa on suoraan verrannollinen sen absoluuttiseen lämpötilaan. Näiden kahden lain sekä Avogadron lain avulla voidaan johtaa ideaalikaasun tilanyhtälö:
Kaavassa R on moolinen kaasuvakio, jonka suuruus on noin 8,31446 Pa m3(mol K)-1, ja se on kaikille kaasuille sama.
NTP-olosuhteissa yksi mooli kaasua vie tilaa noin 22,4 litraa/mooli.
Hiukkasten lukumäärää yhdessä moolissa sanotaan Avogadron vakioksi.
Aiheesta muualla

Wikimedia Commonsissa on kuvia tai muita tiedostoja aiheesta .
Opetus TV: Avogadron laki
Assosiaatioalue

Assosiaatioalueita ovat ne alueet isoaivokuoresta, jotka eivät ole tunto- tai liikehermokeskuksia. Assosiaatioalueilla tapahtuu eri aistien informaation yhdistämistä ja tulevaisuuden suunnittelua.
Berry Gordy

Berry Gordy
Berry Gordy (s. 28. marraskuuta 1929) on yhdysvaltalainen tuottaja, joka perusti Motown Recordsin vuonna 1959.
Afroamerikkalainen Gordy syntyi Detroitissa, Michiganissa. Hänen yhtiönsä nimi oli alun perin Tamla. Gordy muutti vuonna 1968 Los Angelesiin, Kaliforniaan, johon koko yhtiö siirtyi vuonna 1972.
Gordy otettiin vuonna 1990 Rock and Roll Hall of Fameen, ja hänellä on tähti Hollywood Walk of Famella. Häneltä on ilmestynyt omaelämäkerta To Be Loved (1994).
Gordy on ollut kolmesti naimisissa ja kolmesti eronnut. Hänen seitsemästä lapsestaan erityisen tunnettuja ovat näyttelijä Rhonda Ross Kendrick (s. 1971),  muusikko Rockwell eli Kenneth William Gordy (s. 1964) ja DJ Redfoo eli Stefan Gordy (s. 1975).
Avohuolto

Avohuolto on perhe- ja yksilökohtaista lastensuojelua. Se tarkoittaa lastensuojelussa olevia avohuollon palveluita ja tukitoimia. Ne ovat tarpeellisia, jos sosiaalityöntekijä katsoo alle 18-vuotiaan henkilön tilanteen vaativan tukea tai muutosta. Tukitoimenpiteet ja -palvelut suunnitellaan aina yksilökohtaisesti. Avohuollon tukitoimet ovat ensisijaisia sijaishuoltoon ja huostaanottoon nähden.
Avohuollossa tehdään asiakkaalle asiakassuunnitelma, jossa kerrotaan työskentelyn tavoitteet ja ajanjakso. Myönnetyistä tukitoimista tehdään päätös. Avohuollossa lapsen etu on aina ensisijainen. Avohuollossa on kuunneltava yli 12-vuotiasta lasta ja hänen huoltajaansa, eikä sitä voida aloittaa ilman heidän molempien suostumusta. Avohuollon tukitoimena voidaan järjestää myös laitoshuoltoa tai kotihoitoa. Kunta vastaa avohuollon järjestämisestä ja että se sisällöltään ja laajuudeltaan vastaa kunnan tarpeita.
Lastensuojelulaissa on määritelty, milloin avohuollon tukitoimenpiteisiin on ryhdyttävä:
1) jos kasvuolosuhteet vaarantavat tai eivät turvaa lapsen terveyttä tai kehitystä; taikka
2) jos lapsi käyttäytymisellään vaarantaa terveyttään tai kehitystään.